Õppeasutus **OLUSTVERE TEENINDUS- JA MAAMAJANDUSKOOL**

Aadress **Müüri t. 4 Olustvere alevik Põhja-Sakala vald, 70401 Viljandimaa**

Telefon **4374290**

**e**-post [kool@olustvere.edu.ee](mailto:kool@olustvere.edu.ee)

Õppekavarühm

Reisimine, turism ja vaba aja veetmine

**Õppekava** Roheliste teenuste arendamine ehk keskkonna ja kvaliteedi juhtimine maaturismi väikeettevõttes

nimetus eesti keeles

Õppekava maht tundides **48 kontakttundi**

Õppekeel **eesti keel**

Kinnitan Arnold Pastak

kooli direktori nimi, allkiri

1. ***ÕPPEKAVA KOOSTAMISE ALUS***

**Turismikorraldaja,** tase 5 kutsestandard

Kompetentsid

B.2.3 Turismisihtkoha ja/või -ettevõtte tegevuse jätkusuutlik planeerimine, arendamine ja majandamine ja B.2.4 Maaturismi ettevõtlus:

1) Järgib jätkusuutliku arengu põhiprintsiipe arendustegevuste planeerimisel, arvestades erinevat tüüpi sihtkohtade ja turismitoodete arendamisega kaasnevaid piiranguid ja võimalusi

2) Valib tegevused eesmärkide saavutamiseks lähtuvalt jätkusuutliku arengu põhiprintsiipidest, visioonist ja missioonist

***2. NÕUDED ÕPINGUTE ALUSTAMISEKS, SIHTGRUPP***

Koolitusel saavad osaleda:

* Maaturismi ettevõtete juhid ning töötajad
* Koolitusgrupis vabade kohtade olemasolul saavad koolitustel osaleda ka teised täiskasvanute sihtrühmad, kes on huvitatud koolitusel osalemisest

Grupi suurus: 15

**Õppe alustamise nõuded:**

Õppima võib asuda isik, kes omab vähemalt põhiharidust. Vajalik töötamine turismiettevõttes. Vajalik arvutikasutuse ning interneti kasutuse algoskused.

Koolitusel ei saa osaleda riigi- ja kohaliku omavalitsuse asutuste ametnikud, üld-, kutse või kõrgkoolis õppijad.

***3. ÕPPE SISU***

**Teemad:**

* Sissejuhatus; osalejate analüüs oma ettevõtte tutvustusega - kui keskkonnasõbralik enese hinnangul juba praegu toimiv ettevõte on – 4 tundi
* Turismiteenuste üldiselt "rohelisemaks" muutmine: trendid maailmas, jätkusuutlik-, säästev-, loodus- ja ökoturism. –8 tundi
* Rohelise turismi võimalused Eestis: keskkonnamärgis Roheline Võti, EHE-märgis, piirkondlikud keskkonnamärgised Põlvamaa Rohelisem Märk ja Hiiumaa Roheline Märk, rohelised sihtkohad –8 tundi
* Roheliste teenuste arendus / teenuse disain – 8 tundi
* Keskkonna- ja kvaliteediteadlik juhtimine maaturismiettevõttes
* Rohelise märgise taotlemine toetudes keskkonna- ja kvaliteedisüsteemile, dokumentatsioon, protsess – 8 tundi
* Õpikäik keskkonnamärgist omavasse maaturismiettevõttesse – 8 tundi

Õppija iseseisev töö 5 tundi:

Õppija iseseisev töö: olemasoleva ja vajamineva dokumentatsiooni kaardistamine keskkonnamärgise taotlemiseks, analüüs

**4*. ÕPPEKESKKONNA KIRJELDUS***

Koolil on olemas õppeklassid õppetöö läbiviimiseks kooli peahoones koos kaasaegse esitlustehnikaga.

Kasutatakse Olustvere mõisa õppetöö praktiliseks läbiviimiseks ning külastatakse piirkonna maaturismiettevõtet.

Koolitusel kasutatakse koolitajate poolt koostatud õppematerjale.

***5. ÕPIVÄLJUNDID***

Õpingud läbinud õppija:

1) Mõistab jätkusuutliku arengu põhiprintsiipe oma teenuste arendustegevuste planeerimisel, arvestades sihtkoha ja piiranguid ja võimalusi

2) Mõistab teenuste uuendamise / disainimise põhimõtteid arvestades jätkusuutliku arengu põhiprintsiipe

3) Teab Eesti ökomärgiste taotlemise protsesse/tegevusi

4) Kaardistab enda ettevõtte võimalusi teenuste keskkonnasõbralikuks disainimisel

***6. NÕUDED ÕPINGUTE LÕPETAMISEKS***

Osalemine koolitusel vähemalt 70 % ulatuses. Aktiivne kaasategemine rühmatöödes ja aruteludes.

Õpiväljundite 1-4 saavutamist hinnatakse praktiliste ülesannete (ettevõtte teenuste uuendamise/keskkonnasõbralikumaks muutmise vajaduse analüüs; ühe oma teenuse keskkonnasõbralikumaks arendamise idee genereerimine ja esitlemine, selle teostamiseks vajalike ressursside ja sammude sh ökomärgise taotlemiseks olemasoleva ja vajamineva dokumentatsiooni kaardistamine, analüüs kirjeldamine) sooritamise põhjal.

Hindamine toimub mitteeristavalt.

Koolituse läbinutele väljastatakse tunnistus.

***7. KOOLITAJAD***

**Aivar Ruukel** - soomaa.com omanik-ettevõtja, kauaaegne praktik keskkonnasõbralike matkateenuste loomises ja läbiviimises ning Soomaa kui rohelise sihtkoha turundamises; pikaaegse koolituskogemusega (sh rahvusvahelised koolitused) koolitaja teemadel ökoturism, loodusturism, kogukonna kaasamine, matkakorraldus, digiturundus

**Marika Kose**– TÜ Pärnu kolledž õppejõud